बेंगुलरू। कर्नाटक में जारी सियासी संग्राम थमता नहीं दिख रहा है। चुनाव नतीजों के बाद जिस तरह से कर्नाटक के राज्यपाल ने बीजेपी को सरकार बनाने का न्यौता दिया और गुरुवार को बीएस येदुरप्पा को कर्नाटक के सीएम पद की शपथ दिलाई। इसको लेकर कांग्रेस पार्टी सुप्रीम कोर्ट पहुंच गई। शुक्रवार को सुप्रीम कोर्ट में कर्नाटक के सियासी घटनाक्रम पर सुनवाई हुई। जिसमें सर्वोच्च अदालत ने आदेश दिया कि कर्नाटक में शनिवार यानी कल ही शाम 4 बजे फ्लोर टेस्ट कराया जाएगा। कोर्ट के इस फैसले से साफ हो गया कि कर्नाटक में बीजेपी की येदुरप्पा सरकार को शनिवार को ही अपना बहुमत साबित करना होगा। सुप्रीम कोर्ट के फैसले के बाद बड़ा सवाल यही है कि आखिर कर्नाटक में शनिवार को होने वाले फ्लोर टेस्ट से पहले क्या-क्या होगा।